b'\n_START_ARTICLE_\nViadukt Segovia, Madrid\n_START_PARAGRAPH_\nViadukt Segovia se ne sme zamenjevati z mostom Segovia niti z akvaduktom Segovia. To je viadukt v soseski La Latina v Madridu, \xc5\xa0panija. Skozi stoletja je bilo obmo\xc4\x8dje veliko kri\xc5\xbei\xc5\xa1\xc4\x8de. Glavna funkcija mostu je bila, da se olaj\xc5\xa1a dostop med mestom in kraljevo pala\xc4\x8do v Madridu. Kasnej\xc5\xa1a razli\xc4\x8dica je bila zgrajena leta 1934 za zamenjavo prej\xc5\xa1nje \xc5\xbeelezne konstrukcije postavljene leta 1874. Sedanji viadukt je rezultat \xc5\xa1tevilnih rekonstrukcij, da bi zadostil nara\xc5\xa1\xc4\x8dajo\xc4\x8demu povpra\xc5\xa1evanju po prometu. Premo\xc5\xa1\xc4\x8da ulico Segovia na vi\xc5\xa1ini 25 metrov, po kateri je dobil svoje ime, \xc4\x8deprav je popularno znan kot El Viaducto. V vsej svoji zgodovini do leta 1998 je bil mesto za samomore v Madridu\n_START_SECTION_\nZgodovina\n_START_PARAGRAPH_\nUlica Segovia le\xc5\xbei v kotlini in je vsaj delno oblikovano po starem potoku San Pedro. V srednjem veku je bila ta grapa ena od najbolj pomembnih poti za vstop v Madrid in je povezali mesto s staro cesto proti Segovii, ki se je za\xc4\x8dela na drugi strani reke Manzanares. Most Segovia (1582-1584), ki je uspe\xc5\xa1no pre\xc4\x8dkal reko Manzanares pripisujejo arhitektu Juan de Herrera, ki nadome\xc5\xa1\xc4\x8da izvirnik, zgrajen v prvi polovici \xc5\xa1tirinajstega stoletja po naro\xc4\x8dilu Alfonza XI. Kastiljskega. Obdarjeno s sve\xc5\xbeo vodo, je bilo obmo\xc4\x8dje doline San Pedro polno sadovnjakov in se je imenovalo El Pozacho, po vodnem kolesu ali podobni hidravli\xc4\x8dni napravi, ki bi verjetno obstajala. V ilustraciji Antona van den Wyngaerdeja iz leta 1562 je jasno razvidna stopnja grape._NEWLINE_Ulica Bailen se je nenadno kon\xc4\x8dala na robu te grape in silila pe\xc5\xa1ce, da se globoko spustijo in spet dvignejo, da bi dosegli obmo\xc4\x8dje kraljevega Alc\xc3\xa1zarja v Madridu. Dostop do in iz ulice Segovia je postal zamotana arterija prek razli\xc4\x8dnih poti, ki so pre\xc4\x8dkala pobo\xc4\x8dja._NEWLINE_Ob prihodu kraljevega dvora v Madrid leta 1561, je kralj Filip II. \xc5\xa0panski za\xc4\x8del spodbujati urbano \xc5\xa1iritev. Ta konceptualizacija je zahtevala podalj\xc5\xa1anje ulice Bailen v nivoju in premostitev grape, tako da bi se povezalo obmo\xc4\x8dje Kraljeve pala\xc4\x8de z Vistillas na jug in od drugod._NEWLINE_Le majhen del projekta za raz\xc5\xa1iritev Bailen je bilo uresni\xc4\x8deno do Bourbonov. Nekatere hi\xc5\xa1e in ustanove so bile poru\xc5\xa1ene, tudi originalna katedrale v Madridu, da bi ustvarili prostor za prehod v mesto. Ta ulica je bila imenovana Calle Real Nueva in je s\xc4\x8dasoma postala moderna ulica Segovia. Po dveh prekinitvah je bil viadukt kon\xc4\x8dno dokon\xc4\x8dan leta 1874 in kasneje do\xc5\xbeivel \xc5\xbee dve popolni rekonstrukciji.\n_START_SECTION_\nPrvi viadukt\n_START_PARAGRAPH_\nPrvotni koncept je iz leta 1736, italijana Juan Bautista Sacchettija, enega od arhitektov, ki so delali na gradnji kraljeve pala\xc4\x8de. Projekt na koncu ni bil uresni\xc4\x8den. Idejo o viaduktu je ponovno predlagal kraljevi arhitekt Silvestre Perez v \xc4\x8dasu vladavine Jo\xc5\xbeefa Bonaparte (1808-1813). Tokrat se projekt tudi ni uresni\xc4\x8dil zaradi pomanjkanja denarja._NEWLINE_\xc4\x8ceprav urbanizacija ideje Silvestre Pereza ni bila v celoti izvedena, je cesta, ki naj bi postala Bailen do\xc5\xbeivela popolno preoblikovanje. To je pomenilo razlastitev in ru\xc5\xa1enje \xc5\xa1tevilnih stanovanjskih in sakralnih objektov, vklju\xc4\x8dno najstarej\xc5\xa1o cerkvijo v Madridu, Santa Maria de la Almudena leta 1868. Gradnja nove katedrale Almudena se je za\xc4\x8dela leta 1879, tokrat je poleg kraljeve pala\xc4\x8de na ulici Bailen. Ru\xc5\xa1enje se je nadaljevalo do leta 1883. 31. januarja 1872 je bil polo\xc5\xbeen prvi kos \xc5\xbeeleza za novi most. Most je bil zgrajen leta 1874 po projektu mestnega in\xc5\xbeenirja Eugene Barron Avignona, v okviru celotnega projekta reforme, ki je temeljila na ulici Bailen, in je vklju\xc4\x8devala ustvarjanje velike avenije, usmerjene skoraj sever-jug, ki povezuje dva spomenika, Kraljevo pala\xc4\x8do in baziliko San Francisco el Grande. Ta poseg je zelo izbolj\xc5\xa1al neposredno sose\xc5\xa1\xc4\x8dino, ki je bil nekoliko osamljena in se tradicionalno imenuje morer\xc3\xada vieja, stara mavrska \xc4\x8detrt._NEWLINE_Prvi \xc5\xbeelezni most je v tistem \xc4\x8dasu veljal za tehnolo\xc5\xa1ki in in\xc5\xbeenirski podvig predvsem zaradi velikega razpona. Pre\xc4\x8dkanje ulice Segovia je bilo izvedeno na vi\xc5\xa1ini 23 metrov, v dol\xc5\xbeini 120 metrov in \xc5\xa1irini 13 metrov. Most je bil odprt 13. oktobra 1874.\n_START_SECTION_\nDrugi viadukt\n_START_PARAGRAPH_\nLeta 1931 je slabo stanje starega viadukta zahtevalo od vlade druge republike, da izvede razpis za oblikovanje novega viadukta. Nate\xc4\x8daj je preklical kolegij arhitektov in se ponovno sestal naslednje leto. Zmagovalni projekt so izdelali arhitekt Francisco Javier Ferrero Lluisa in gradbena in\xc5\xbeenirja Luis Aldaz Muguiro in Jos\xc3\xa9 de Juan-Aracil y Segura. Stari leseno-\xc5\xbeelezen viadukt je bil dokon\xc4\x8dno poru\xc5\xa1en leta 1932, ko se po dvajsetih letih, odkar so odkrili prve razpoke, za\xc4\x8dela velika sanacije in oja\xc4\x8ditev. Delo je bilo kon\xc4\x8dano leta 1934. Zmagovalni projekt je zaznamovala uporaba armiranega betona._NEWLINE_Viadukt je bil med \xc5\xa1pansko dr\xc5\xbeavljansko vojno mo\xc4\x8dno po\xc5\xa1kodovan zaradi topni\xc5\xa1kega obleganje Madrida, zaradi svoje bli\xc5\xbeine frontne linije. Obnovljen po originalnih specifikacijah je bil ponovno odprt 28. marca 1942. Promet je postajal v petdesetih in \xc5\xa1estdesetih letih prej\xc5\xa1njega stoletja vse ve\xc4\x8dji. Zasnova viadukta je bila izra\xc4\x8dunana za tramvaje s trinajst tonami osne obremenitve, kar je bilo idealno v dvajsetih. V zgodnjih sedemdesetih letih je bilo povpra\xc5\xa1evanje in strukturne obremenitve veliko ve\xc4\x8dje od tistih, kot so bile izra\xc4\x8dunane v dvajsetih.\n_START_SECTION_\nTretji viadukt\n_START_PARAGRAPH_\nLeta 1974, v lu\xc4\x8di rezultatov tehni\xc4\x8dne \xc5\xa1tudije poslab\xc5\xa1anja stanja, je bila predlagana obnova viadukta Mestni upravi Madrida. Istega leta je bila omejena nosilnost objekta in promet je bil popolnoma ustavljen v letu 1976. Promet po ulici Bailen je bil popolnoma prekinjena za nekaj. Po preu\xc4\x8ditvi mo\xc5\xbenosti za ru\xc5\xa1enje ali nadomestitvi z bolj modernim, je bila kon\xc4\x8dna odlo\xc4\x8ditev obnova in ohranitev, ki je bila izvedena med letoma 1977 in 1978. Ta rekonstrukcija ohranja obliko drugega viadukta, pove\xc4\x8da vi\xc5\xa1ino za dva metra in razpon na skoraj 200 metrov, ter pove\xc4\x8duje kapaciteto prometa.\n_START_SECTION_\nOpis\n_START_PARAGRAPH_\nViadukt Segovia je namenjen za te\xc5\xbeek dvosmerni promet vozil in ima plo\xc4\x8dnike za pe\xc5\xa1ce na obeh straneh. Na najvi\xc5\xa1ji to\xc4\x8dki in svtlo odprtino 25 metrov. Zgrajen je iz armiranega betona, medtem ko so temelji stebrov prekriti z granitnimi bloki. Pre\xc4\x8dkanje zagotavlja pogled na Casa de Campo, \xc5\xa1e posebej jezero._NEWLINE_Zaradi mno\xc5\xbei\xc4\x8dnih samomorov, ki so se dogajali vsa leta od izgradnje dalje , je mesto Madrid leta 1998 namestilo debele akrilne steklene ovire, da ljudje ne morejo skakati iz viadukta, deloma tudi zaradi nevarnosti, ki jih povzro\xc4\x8dajo, pe\xc5\xa1cem in motornemu prometu spodaj.'